
ANEXĂ LA H.C.L. NR. 35/12.02.2024
RAPORT DE ACTIVITATE PENTRU ANUL 2023
 SERVICIUL PUBLIC DE GOSPODARIRE COMUNALĂ,
serviciu public de interes local, cu personalitate juridica, aflat in subordinea 
Consiliului Local Techirghiol 

 Având ȋn vedere prevederile art.155, alin.3, lit.a, coroborat cu art.225, alin.3 din O.U.G nr.57/2019 privind Codul administrativ şi prevederile Legii nr.544/2001 privind liberul acces la informaţiile de interes public, se ȋntocmeşte prezentul raport al activitătii Serviciului Public de Gospodărire Comunală pentru anul 2023.

Serviciul Public de Gospodărire Comunală reorganizat din Direcţia de Gospodărire Comunală, fiind înfiinţat şi organizat la nivelul oraşului Techirghiol pentru satisfacerea nevoilor populaţiei, ale instituţiilor publice şi ale operatorilor economici de pe teritoriul UAT Techirghiol. 

In baza dispoziţiei cu nr. 247/29.03.2023 a Primarului Oraş Techirghiol, precum şi a  raportul de specialitate pentru completarea şi modificarea HCL 161/ 23.09.2023 privind reorganizarea Direcţiei de Gospodarie Comunală, compartiment fără personalitate juridică, organizată ȋn structura aparatului de specialitate a primarului, ȋn serviciu public de interes local cu personalitate juridică organizat ȋn subordinea Consiliului Local, având ca temei legal, Legea nr. 225/2016 pentru modificarea şi completarea Legii serviciilor comunitare de utilităţi publice nr.51/2006, art.VII, Consiliul Local al oraşului Techirghiol întrunit în ședință ordinară, adoptă HCL nr.81/11.05.2023 privind Organizarea Serviciului Public de Gospodărire Comunală.

    Toţi utilizatorii, persoane fizice sau juridice, de pe teritoriul localităţilor unde este organizat serviciul de salubrizare au garantat dreptul de a beneficia de acest serviciu. Utilizatorii au drept de acces, fără discriminare, la informaţiile publice privind serviciul de salubrizare, la indicatorii de performanţă ai serviciului, la structura tarifară şi la clauzele contractuale. Operatorul serviciului de salubrizare este obligat ca prin modul de prestare a serviciului să asigure protecţia sănătăţii publice utilizând numai mijloace şi utilaje corespunzătoare cerinţelor autorităţilor competente din domeniul sănătăţii publice şi al protecţiei mediului.

     Serviciului Public de Gospodarire Comunala a asigurat următoarele activităţi,  de salubrizare a localitatii si alte tipuri de servicii:

a) colectarea şi transportul deșeurilor stradale rezultate din  activitatea de  măturat, spălat, stropit şi ȋntreţinere a căilor publice din gama 20.01, 20.02, 20.03, deşeuri din ambalaje (reciclabile din gama 15.01) și deşeuri verzi biodegradabile de pe domeniul public al oraşului Techirgiol, in baza Autorizatiei de mediu nr.211/01.09.2023, cu autogunoiera Serviciului Public de Gospodarire Comunala, marca Iveco, transportate conform HG 349/2005 şi a sistemului integrat al deşeurilor la depozitul ecologic Costineşti si eliminate ȋn baza Contractului de depozitare deşeuri nr. 3029/01.02.2023. In acest sens au fost igienizate  3 188 347 mp şi au fost  transportate 287,24 tone, deşeuri stradale și deşeuri verzi biodegradabile.
   b) măturatul, spălatul, stropirea și întretinerea căilor publice prin echipa Formaţiei de ȋntretinere a domeniului public şi măturat stradal mecanizat, in baza  Licentei Clasa 3 nr.6522/27.10.2023, asigurat de utilaj specializat pentru măturat stradal – o automăturătoare SCARAB M 25H, cu care in  perioada de referinţă s-a măturat 3 865 762 mp, si respectiv 3 141 397 mp maturat manual asigurat de echipa de maturat stradal.

   c) curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, in baza Licentei Clasa 3 nr.6523/27.10.2023, intervenindu-se cu utilajele Serviciul Public de Gospodarire Comunala, a echipelor de intervenţie şi a utilajelor specializate ȋnchiriate pe bază de contract pentru situaţiile de urgenţă fiind curaţaţi 69 615 mp.

     In acest sens, echipele de interventii in situatii de urgenta/calamitati au intervenit in perioadele aflate sub cod rosu de vant puternic si viscol, in perioada noiembrie-decembrie 2023, intervenind pentru indepartarea materialului vegetal si a arborilor doborati de vantul de peste 100km/h, acoperisuri smulse de vant, autoturisme derapate din cauza viscolului si a conditiilor meteo nefavorabile, retele si stalpi avariati.

     d) servicii de transport elevi cu microbuzul scolar Opel Movano pentru elevii Liceului teoretic “Emil Racovita“, clasele 0-4 si pentru elevii/copiii din orasul Techirghiol la diferite competiţii sportive sau artistice.

    e) servicii de transport si lucrari specifice, efectuate de utilajele din dotarea parcului auto pe domeniul public şi privat al oraşului.

    f) organizarea şi funcţionarea cimitirului ortodox aflat ȋn administrarea oraşului Techirghiol. În anul 2023, s-au executatat lucrări de ȋntreţinere alei pietonale, locuri de veci, igienizare şi golire rampă deşeuri, ȋntreţinere, curătare şi igienizare wc ecologic, lucrari ce se executa permanent, pe perioada intregului an.
    g) ȋntreţinerea plajelor de interes turistic de pe malul Lacului Techirghiol pe toată durata sezonului estival, cu tractorul Belarus din dotarea Parcului auto din cadrul Serviciului Public de Gospodarire Comunala şi ȋntreţinerea grupurilor sanitare puse la dispoziţia populaţiei şi turiştilor ȋn vecinatatea plajelor turistice.

    h) ȋntreţinerea domeniului public şi a spaţiilor verzi de pe domeniul public şi de pe malul şi faleza Lacului Techirghiol de către Formaţia de ȋntreţinere mal-lac şi ȋntreţinere domeniul public din cadrul Serviciului Public de Gospodărire Comunală, cu echipamente şi utilaje din dotarea Serviciului Public, prin acţiuni de tundere, greblare, plantare, udare, incarcare material vegetal, curatat rigole. Au fost întreţinute în perioada de referinţa 3 188 347,4 mp.

i)Programul de toaletare şi tăiere/ȋndepărtare a arborilor de pe domeniul public al oraşului Techirghiol, s-a derulat ȋn perioada octombrie-decembrie 2023, program care va fi continuat şi ȋn anul 2024.

 
j)lucrari de plantare si intretinere ronduri de flori, amplasate pe faleza Lacului Techirghiol, Piaţa Republicii (scuaruri, sens giratoriu şi ghivece amenajate) din bugetul local al oraşului fiind achiziţionate şi plantate un număr de 3500 buc Begonia semperflorens, 250 buc Pelargonium interspecific-Caliope, 1000 buc Gazania sp.(multicolor), 2000 buc Petunia sp (multicolor), 1000 buc Garofita sp.(multicolor). Pe o suprafaţă de 8072 mp au fost plantate rulouri de gazon după cum urmează: Faleza lacului Techirghiol şi pe  B-dul Victoriei.

k) Din bugetul local la oraşului Techirghiol, pentru ȋmbunătăţirea condiţiilor de funcţionare al serviciilor a fost achiziţionat şi implementat “Sistemul Informatic Financiar contabil integrat - eXpert bugetar şi salarizare - versiunea 2023”, contract in valoare de 5950 lei cu TVA.

     
 Tot  din bugetul local la oraşului Techirghiol, pentru ȋmbunătăţirea condiţiilor de funcţionare şi reȋnniorea utilajelor Parcului auto, s-a achiziţionat :


-Autoutilitara marca Iveco Daily Model 35C16H3.0, echipată cu benă basculabilă lateral, contract ȋn valoare de 273.700 lei cu TVA.


Au mai fost achiziţionate urmatoarele echipamente:


-Motoferăstrau Stihl 362, contract ȋn valoare de 4025 lei cu TVA;


-Motocoasa Echo 520, contract ȋn valoare de 4821lei cu TVA.

     Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006), actualizată.

Serviciul Public de Gospodatrie Comunala, in baza HCL nr.81/11.05.2023 verifica si monitorizeaza activitatea serviciilor publice locale aflate in gestiune delegata, intocmind rapoarte si avazand la plata facturile aferente serviciilor prestate, respectiv:

· Contractul de delegare de gestiune prin concesionare a serviciului de salubrizare ȋn oraşul Techirghiol nr.14350/03.09.2018, contract care are ca obiect colectarea separată si transportul deşeurilor municipale şi a deşeurilor similare, inclusiv fracţii colectate separat ȋncheiat cu SC Iridex Group Salubrizare SRL.
· Contractul de delegare de gestiune prin concesiune nr.3029/01.02.2023 pentru  activitatile de sortare, tratare, compostare si depozitare a deseurilor municipale din orasul Techirghiol.
· Contractul de delegare prin concesiune a serviciului public local de gestionare a câinilor fără stapân al oraşului Techirghiol nr.26888/23.12.2019, aprobat prin HCL nr.151/13.08.2019, care are ca obiect identificarea  câinilor fără stăpân, evaluarea şi estimarea populaţiei canine fără stăpân, ȋntocmirea planului de acţiune cu privire la activitatea de prindere a câinilor fără stapân, deplasarea echipajelor ȋn teren, capturarea şi transportul câinilor fără stapân, cazarea câinilor, curaţenia adăposturilor, asigurarea hranei zilnice, ȋntreţinerea sanitar-veterinară câinilor, revendicarea şi adopţia, operaţiuni de sterilizare, euthanasia câinilor comunitari şi neutralizarea cadavrelor, programe de informare şi educaţie a cetăţenilor.
     Serviciul de salubrizare la nivelul orașului Techirghiol se organizează ținând cont  de mărimea, gradul de dezvoltare și particularitățile economico-sociale ale orașului, de starea dotărilor și echipamentelor tehnico-edilitare, de posibilitățile de finanțare a exploatării, întreținerii și dezvoltării acestora si de Legea serviciilor comunitare de utilităţi publice nr. 51/2006.
PREȘEDINTE DE ȘEDINȚĂ, 

Dănuț-Dumitru PUCICHI 
CONTRASEMNEAZĂ PENTRU LEGALITATE: 

SECRETARUL GENERAL AL ORAȘULUI TECHIRGHIOL, 

Niculina PAROŞANU                          

